Na osnovu člana 39 Zakona o turističkim organizacijama (‚‚Službeni list RCG‚‚, broj 11/04 i 46/07 I “Službeni list CG”,br.073/10,040/11,045/14 I 042/17) i člana 27 tačka 12 Zakona o lokalnoj samoupravi (‚‚Službeni list CG “, br.002/18) ,Skupština opštine Andrijevica, na sjednici održanoj 29.06.2018. godine, donijela je

**O D L U K U**

**o visii, načinu obračunavanja i plaćanja članskog doprinosa Turističkoj organizaciji Andrijevica**

**Član 1**

Ovom odlukom utvrđuje se visina, način obračunavanja i plaćanja članskog doprinosa kojeg plaćaju sva pravna i fizička lica koja na teritoriji opštine Andrijevica imaju svoje sjediušte ili organizacioni dio, a koja ostvaruju prihod obavljanjem turističkih, ugostiteljskih i s turizmom neposredno povezanih djelatnosti.

**Član 2**

Osnovni elementi za utvrđivanje visine članskog doprinosa su:

* Grupe djelatnosti i
* Obim prihoda koji član ostvari u godini koja prethodi godini za koju se utvrđuje članski doprinos.

Obim prihoda iz stava 1 ovog člana predstavlja ukupni prihod ostvaren obavljanjem djelatnosti za koje je utvrđena obaveza plaćanja članskog doprinosa.

**Član 3**

Visina članskog doprinosa za djelatnosti koje su razvrstane Pravilnikom o razvrstavanju djelatnosti za koje se plaća članski doprinos turističkim organizacijama (‚‚Službeni list RCG‚‚, broj 30/04), utvrđuje se zavisno od ostvarenog obima prihoda u sledećim iznosima:

**Godišnij obim prihoda u eurima godišnji iznos članskog doprinosa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |  |  |  |  |  |
| --- | --- | --- | --- | --- | --- |
|  | **I grupa** | **II grupa** | **III grupa** | **IV grupa** | **V grupa** |
| Do 5.000 | 40 | 10 | 10 | 10 | 10 |
| 5.000 – 50.000 | 60 | 48 | 36 | 30 | 24 |
| 50.000 – 100.000 | 90 | 78 | 60 | 48 | 36 |
| 100.000 – 200.000 | 240 | 180 | 120 | 102 | 48 |
| 200.00 – 400.000 | 780 | 720 | 600 | 480 | 102 |
| 400.000 – 1.000.000 | 2.360 | 2.120 | 1.700 | 1.260 | 176 |
| 1.000.000 – 2.000.000 | 3.510 | 2.520 | 2.10 | 1.480 | 250 |
| Preko 2.000.000 | 4.800 | 3.510 | 2.510 | 2010 | 1.250 |

**Član 4**

Obveznik plaćanja članskog doprinosa tokom godine, akontaciju članskog doprinosa iz člana 3 ove odluke, plaća mjesečno do kraja tekućeg mjeseca za prethodni mjesec u visini 1/12 utvrđene visine članskog doprinosa.

Ako se u zavisnosti od osnivanja ili prestanka rada lokalne turističke organizacije, odnosno početka ili prestanka obavljanja djelatnosti obveznika, tokom godine obračun sastavlja za kraći period, mjesečna akontacija za naredni period utvrđuje se tako da se utvrđeni iznos iz člana 3 dijeli sa odgovarajućim brojem mjeseci za period za koji se sastavlja obračun.

**Član 5**

Obveznik plaćanja članskog doprinosa uplaćuje:

* 60% članskog doprinosa Turističkoj organizaciji Andrijevica i
* 40% članskog doprinosa Nacionalnoj turističkoj organizaciji.

**Član 6**

Svi obveznici plaćanja članskog doprinosa iz člana 1 ove odluke dužni su da u roku od 30 dana od dana registracije Turističke organizacije nadležnom poreskom organu lokalne uprave dostave bilans uspjeha, odnosno drugi akt kojim se utvrđuje visina prihoda odstvarenog u prethodnoj godini, obavljanjem turističke, ugostiteljske i s turizmom neposredno povezane djelatnosti, kao i obavještenje o razvrstavanju djelatnosti Republičkog zavoda za statistiku Crne Gore, odnosno drugi akt kojim se utvrđuje djelatnost.

**Član 7**

Na sva pitanja koja nijesu uređena ovom odlukom, primjenjuje se Zakon o turističkim organizacijama.

**Član 8**

“Novčanom kaznom u iznosu od 150 eura do 3.000 eura,kazniće se za prekršaj pravno lice,ako

1.Ne dostavi bilans uspjeha za predhodnu godinu nadležnom poreskom organu Opštine Andrijevica

Za prekršaj iz stave 1 ovog člana kazniće se preduzetnik novčanom kaznom od 100 eura do 2.000 eura

Za prekršaj iz stave 1 ovog člana kazniće se fizičko lice I odgovorno lise u pravnom licu novčanom kaznom u iznosu od 50 eura do1.000 eura

**Član 9**

Stupanjem na snagu ove odluke prestaje da važi Odluka o visini,,načinu obračunavanja i plaćanja doprinosa Turističkoj organizaciji Andrijevica („Službeni list RCG-Opštinski propisi“,br 017/06 i „Službeni list CG-Opštinski propisi“,br.033/11, 017/13 i 012/016),

**Član 10**

Ova Odluka stupa na snagu osmog dana od dana objavljivanja u ‚‚Službenom listu CG – Opštinski propisi‚‚,.

**Број :030-27/2018-02/11**

**Андријевица,29.06.2018. године**

**СКУПШТИНА ОПШТИНЕ АНДРИЈЕВИЦА**

**ПРЕДСЈЕДНИК,**

**Добрашин Лалевић,с.р.**